በኦሮሚያ ክልል በተመረጡ ትምህርት ቤቶች የሶማሊኛ ቋንቋ እንደ ተጨማሪ የቋንቋ ትምህርት መሰጠት ተጀመረ
አዲስ አበባ፦ በኦሮሚያ ክልል በተመረጡ ትምህርት ቤቶች የሶማሊኛ ቋንቋ እንደ ተጨማሪ የቋንቋ ትምህርት መሰጠት ተጀመረ። የሶማሌ ቴሌቪዥን እንደዘገበው በቅርቡ የሶማሌና የኦሮሚያ ክልል አመራሮች በኦሮሚያ ክልል እና የሶማሌ ክልል ትምህርት ቤቶች የሱማሊኛና የአፋን ኦሮሞ ቋንቋን ለመስጠት መስማማታቸው ይታወሳል። በያተያዘው እቅድ መሰረትም ትናንት የሶማሌ ክልል ትምህርት ቢሮ ኃላፊ አቶ መሀመድ ፋታህ፣ የኦሮሚያ ክልል ትምህርት ቢሮ ምክትል ኃላፊ አቶ ግርማ ባይሳ እና ሌሎች የኦሮሚያና የሶማሌ ክልል አመራሮች በኦሮሚያ ክልል የምሥራቅ ሀረርጌ ዞን ጭናክሰን ወረዳ የዋሊድ አንደኛ ደረጃ ትምህርት ቤት ተገኝተው የሱማሊኛ ቋንቋ ትምህርትን አስጀምረዋል።በዚህ ወቅትም የሥራ ኃላፊዎቹ የቋንቋው መሰጠት መጀመር የህዝቡን ትስስር የሚያጠናክር ነው ብለዋል።በኦሮሚያ ክልል በ11 ትምህርት ቤቶች የሱማሊኛ ቋንቋ እንደተጨማሪ ቋንቋ ትምህርት በመሰጠት
ላይ መሆኑን የክልሉ ትምህርት ቢሮ ምክትል ኃላፊ አቶ ግርማ ባይሳ አስታውቀዋል።አዲስ ዘመን  ታህሳስ 23/2013